63. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ-15669/2010/71 της 6/24 Μαΐου  1971 (ΦΕΚ Β΄ 380) Περί καθορισμού των όρων κυκλοφορίας και συνολικής μισθώσεως επιβατηγών αυτοκινήτων Δ.Χ. Έχοντες υπ’ όψιν τας διατάξεις του άρθρ. 9 του Ν.Δ. 701/70 «περί ενεργουμένων δια κατηγοριών τινων αυτοκινήτων μεταφορών και επιβαλλομένων διοικητικών κυρώσεων εις κατόχους και οδηγούς αυτών», αποφασίζομεν: Καθορίζομεν ως κατωτέρω τους όρους και περιορισμούς της κυκλοφορίας και της συνολικής μισθώσεως των επιβατηγών αυτ/των Δ.Χ. ως και τα της εφαρμογής της διατάξεως της παρ. 2 (περίπτ. α΄) του άρθρ. 7 του Ν.Δ. 701/70. 1.Η μίσθωσις επιβατηγού Δ.Χ. αυτ/του, άρχεται αφ’ ης εκδηλωθή η βούλησις του μισθωτού (επιβάτου) ν’ απασχολήση ολοκληρωτικώς το αυτ/τον πραγματοποιείται δε είτε, δια της ενάρξεως μετρήσεως της υπό του υπ’ όψιν οχήματος διανυομένης αποστάσεως και του χρόνου αναμονής (προκειμένου περί των άνευ μετρητού Δ.Χ. επιβατηγών αυτοκινήτων) είτε δια της θέσεως εν λειτουργία του μετρητού ήτοι δια της «πτώσεως της σημαίας» (προκειμένου περί των μετά μετρητού Δ.Χ. επιβατηγών αυτ/των). 2.Εις ας περιπτώσεις αι εν τη προηγουμένη παραγράφω ενέργειαι ή διαδικασίαι, λάβουν χώραν καθ’ ον χρόνον επιβατηγόν Δ.Χ. αυτ/τον εύρηται (σταθμεύον ή εν κινήσει) εντός των διοικητικών ορίων της περιοχής της έδρας του, η μίσθωσίς του, θεωρείται γενομένη εντός αυτής. Αντιθέτως, εις ας περιπτώσεις αι ενέργειαι αύται πραγματοποιηθούν, καθ’ ον χρόνον το περί ου επιβατηγόν Δ.Χ. αυτ/τον εύρηται εκτός της περιοχής της έδρας του, η μίσθωσίς του, θεωρείται γενομένη εκτός αυτής. 3.Κατ’ ακολουθίαν των εκτεθέντων, αι περιπτώσεις καθ’ ας επιβατηγόν Δ.Χ. αυτ/τον οδηγείται εκτός των ορίων της περιοχής της έδρας του, προοριζόμενον να παραλάβη επιβάτην όστις εμίσθωσεν αυτό, κατά τα ανωτέρω, εντός της περιοχής της έδρας αυτού και καθ’ οιονδήποτε τρόπον (είτε τηλεφωνικώς είτε δι’ εκ των προτέρων συμφωνίας κλπ.) είναι περιπτώσεις μισθώσεως εντός της περιοχής της έδρας του, υπό την απαραίτητον προϋπόθεσιν της τηρήσεως των εν παρ. 1 της παρούσης ενεργειών και της θέσεως εν εφαρμογή: α.Του τιμολογίου Ι (μονής ταρίφας). 1)Δια πάσας τας εντός της περιοχής της έδρας του διαδρομάς. 2)Δια πάσας τας εκτός της περιοχής της έδρας του, διαδρομάς, εφ’ όσον μέλλει να επιστρέψη μεταφέρον τον μισθωτήν επιβάτην εις οιονδήποτε σημείον κείμενον εντός των διοικητικών ορίων της έδρας του οχήματος. 3)Δια τα τμήματα της εκτός της περιοχής της έδρας του διαδρομής καθ’ α μέλλει να μεταφέρη τον μισθωτήν επιβάτην τόσον κατά την φάσιν της μεταβάσεως, όσον και κατά την φάσιν της επιστροφής. β.Του τιμολογίου II (διπλής ταρίφας) δι’ απάσας τας εκτός της περιοχής της έδρας του διαδρομάς, καθ’ ας κατά την φάσιν της επιστροφής του οχήματος προς την έδραν του, τούτο μέλλει να οδηγηθή κενόν, ήτοι άνευ επιβάτου. Οίκοθεν νοείται ότι, κατά τας τοιαύτας περιπτώσεις, απαγορεύεται η δι’ οιονδήποτε λόγον και καθ’ οιονδήποτε τρόπον χρησιμοποίησις του οχήματος υφ’ ετέρου, πλην του μισθώσαντος τούτο προσώπου, γεγονός όπερ σημαίνει ότι το ούτω πως μισθωθέν όχημα, δέον να διανύση την από του σημείου της μισθώσεώς του μέχρι του σημείου παραλαβής του μισθωτού απόστασιν, με μόνον επιβάτην τον οδηγόν αυτού. Ούτω π.χ. κατά τα ανωτέρω, ιδιοκτήτης τις επιβατηγού Δ.Χ. αυτοκινήτου, έχοντος έδραν την πόλιν «Π» δύναται καλούμενος υπό κατοίκου χωρίου τινός «Χ» να εκμισθώση προς αυτόν το όχημά του ήτοι να θέση εις λειτουργίαν τον μετρητήν του αυτοκινήτου από του σημείου της περιοχής της πόλεως «Π» ένθα ευρέθη και να μεταβή προς παραλαβήν του. Κατά την εκκίνησιν δέον να εφαρμόση το τιμολόγιον «I» (μονής ταρίφας) μέχρις ου εγγίση τα όρια της πόλεως «Π» ή τα όρια της αντιστοίχου περιμετρικής ζώνης, εφ’ όσον υφίσταται τοιαύτη. Εκείθεν των ορίων τούτων εφ’ όσον μεν μέλλει να μεταφέρη τον μισθωτήν επιβάτην εις την πόλιν «Π» ήτοι εφ’ όσον πρόκειται να επιστρέψη εις την έδραν του υπό μίσθωσιν, δέον να εξακολουθήση εφαρμόζον το τιμολόγιον «I» (μονής ταρίφας) εφ’ όσον όμως μέλλει να μεταφέρη τον μισθωτήν-επιβάτην εκ του χωρίου «Χ» εις ετέραν θέσιν π.χ. «Ψ» δέον να εφαρμόση το τιμολόγιον «II» (διπλής ταρίφας) επιστροφής. Διευκρινίζεται ενταύθα ότι, εις περίπτωσιν καθ’ ην ο επιβάτης, ζητήση την μεταφοράν του από του χωρίου «Χ» εις την θέσιν «Ψ» και την εν συνεχεία επιστροφήν εις το χωρίον «Χ» δια την μερικήν μίσθωσιν την αντιστοιχούσαν εις την διαδρομήν Χ-ΨΧ, θα εφαρμοσθή το τιμολόγιον «I» (μονής ταρίφας). 4.Η έννοια της διατάξεως της περιπτ. (α) της παρ. 2 του άρθρ. 7 του Ν.Δ. 701/70 είναι ότι, κατ’ εξαίρεσιν του γενικώς δια του εν λόγω Νομοθετήματος τιθεμένου κανόνος, της απαγορεύσεως δηλονότι εκμισθώσεως επιβατηγών Δ.Χ. αυτοκινήτων εκ σημείων κειμένων εκτός της περιοχής της έδρας των, (περίπτ. δ΄ της παρ. 1 του άρθρ. 1), επιτρέπεται η εκμίσθωσις τοιούτων αυτοκινήτων και εκ σημείων κειμένων εντός της περιοχής ετέρας διοικητικής     μονάδος,      ήτοι     διαφόρου      της (Αντί της σελ. 226,59) Σελ. 226,59(α) Τεύχος 458-Σελ. 27 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.63 τοιαύτης της έδρας του οχήματος, υπό την προϋπόθεσιν ότι, εις την διοικητικήν ταύτην μονάδα, ουδέν επιβατηγόν αυτοκίνητον έχει έδραν. Τα ούτω δυνάμενα να εκμισθώνται εκτός της περιοχής της έδρας των επιβατηγά Δ.Χ. αυτοκίνητα δέον να είναι εξ εκείνων άτινα έχουν οιανδήποτε έδραν κειμένην πλησίον της περιοχής της στερουμένης παντάπασι, επιβατηγών Δ.Χ. αυτοκινήτων, μη ούσης υποχρεωτικής εν προκειμένω της συμπτώσεως των διοικητικών ορίων των υπ’ όψιν περιοχών. Διευκρινίζεται ότι κατά την έννοιαν της εν τη παρούση παραγράφω διατάξεως του Ν.Δ. 701/70, επιτρέπεται η εις τας στερουμένας κατά τα άνω επιβατηγών αυτοκινήτων Δ.Χ. περιοχάς, στάθμευσις (πιάτσα) των εχόντων έδρας πλησίον κειμένας, κατά τα ανωτέρω, περιοχάς, ετέρων ομοίων αυτοκινήτων προς μίσθωσιν αυτών. 5.α.Εις απάσας τας περιπτώσεις καθ’ ας μισθούται επιβατηγόν αυτοκίνητον Δ.Χ. υπό επιβάτου προκειμένου να μεταφέρη αυτόν εκτός της περιοχής της έδρας του, προοριζόμενον όμως να επιστρέψη εις σημείον της περιοχής της έδρας του, θα εφαρμόζεται καθ’ όλην την διαδρομήν το τιμολόγιον «I» (μονής ταρίφας). β.Εις περιπτώσεις κατά τας οποίας ο μσθώσας το όχημα επιβάτης έχει τελικόν προορισμόν, σημείον κείμενον εκτός της περιοχής της έδρας του οχήματος, θα εφαρμόζεται το τιμολόγιον «II» (διπλής ταρίφας) μεν, δι’ απάσας τας εκτός της περιοχής της έδρας αυτού διαδρομάς μεταβάσεως, το τιμολόγιον «Ι» (μονής ταρίφας) δε, δι απάσας τας μετ’ επιστροφής τοιαύτας διαδρομάς ως εν παρ. 3 της παρούσης ανεπτύχθη. Καθ’ απάσας τας εν τω παρόντι εδαφίω περιπτώσεις μετά την λήξιν της μισθώσεως το όχημα δέον να επιστρέψη εις την περιοχήν της έδρας του κενόν, ήτοι με μόνον επιβάτην τον οδηγόν του, απαγορευομένης απολύτως της παραλαβής και μεταφοράς ετέρου τινος επιβάτου, εξαιρουμένων των περιπτώσεων του εδαφ. β΄ του άρθρ. 7 του Ν.Δ. 701/70, περί ων η υπ’ αριθ. 13103/24.3.70 απόφασις ημών «περί καθορισμού τρόπου εφαρμογής των διατάξεων της περιπτ. β΄ της παρ. 2 του άρθρ. 7 του Ν.Δ. 701/70» (ΦΕΚ 255 τεύχ. Β΄ της 6.4.1971). Σελ. 226,60(α) Τεύχος 458-Σελ. 28 